Ehdotus NEUVOSTON PÄÄTÖKSEKSI,

tehty . . . päivänä . . . kuuta,

assosiaationeuvostossa vahvistettavasta yhteisön kannasta Liettuan osallistumiseen terveyden ja sosiaalipolitiikan alalla toteutettaviin yhteisön ohjelmiin (98/C 185/04) KOM(1998) 263 lopull. - 98/0156 (CNS)

(Komission esittämä 7 päivänä toukokuuta 1998)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 129 ja 235 artiklan yhdessä 228 artiklan 3 kohdan ensimmäisen alakohdan kanssa,

ottaa huomioon komission ehdotuksen,

ottaa huomioon Euroopan parlamentin ehdotuksen,

sekä katsoo, että

Euroopan yhteisöjen ja niiden jäsenvaltioiden sekä Liettuan tasavallan välisestä assosiaatiosta tehty Eurooppa-sopimus hyväksyttiin 19 päivänä joulukuuta 1997 tehdyllä neuvoston ja komission päätöksellä,

Eurooppa-sopimuksen 110 artiklan mukaisesti Liettua voi osallistua yhteisön puiteohjelmiin, erityisohjelmiin, hankkeisiin tai muihin toimiin erityisesti terveyden ja sosiaalipolitiikan alalla ja assosiaationeuvosto päättää niistä ehdoista ja edellytyksistä, joita sovelletaan Liettuan osallistumiseen kyseisessä artiklassa tarkoitettuihin toimiin, ja

aidsin ja eräiden muiden tartuntatautien ehkäisemistä koskevan yhteisön toimintaohjelman hyväksymisestä kansanterveyden alalla vuosiksi 1996-2000 29 päivänä maaliskuuta 1996 tehdyssä Euroopan parlamentin ja neuvoston päätöksessä N:o 647/96/EY (1) ja erityisesti sen 6 artiklan 2 kohdassa, yhteisön toimintaohjelman hyväksymisestä huumausaineiden väärinkäytön ehkäisemiseksi osana kansanterveyden alan toimintaa (1996-2000) 16 päivänä joulukuuta 1996 tehdyssä Euroopan parlamentin ja neuvoston päätöksessä N:o 102/97/EY (2) ja erityisesti sen 6 artiklan 2 kohdassa sekä miesten ja naisten tasa-arvoisia mahdollisuuksia koskevasta yhteisön keskipitkän aikavälin toimintaohjelmasta (1996-2000) 22 päivänä joulukuuta 1995 tehdyssä neuvoston päätöksessä 95/593/EY (3) ja erityisesti sen 6 artiklan 1 kohdassa säädetään, että Keski- ja Itä-Euroopan assosioituneet maat voivat osallistua näihin ohjelmiin Eurooppa-sopimuksen yhteisön ohjelmiin osallistumista koskevassa 110 artiklassa vahvistettujen edellytysten mukaisesti,

ON PÄÄTTÄNYT SEURAAVAA:

Euroopan yhteisöjen ja niiden jäsenvaltioiden sekä Liettuan tasavallan välisestä assosiaatiosta tehdyllä Eurooppa-sopimuksella perustetussa assosiaationeuvostossa vahvistettava yhteisön kanta Liettuan osallistumiseen terveyden ja sosiaalipolitiikan alalla toteutettaviin yhteisön ohjelmiin on liitteenä olevan assosiaationeuvoston päätöksen mukainen.

Tehty . . .

Neuvoston puolesta

. . .

(1) EYVL L 95, 16.4.1996, s. 16.

(2) EYVL L 19, 22.1.1997, s. 25.

(3) EYVL L 335, 30.12.1995, s. 37.

Luonnos EY:n JA LIETTUAN ASSOSIAATIONEUVOSTON PÄÄTÖS N:o . . ./98, tehty . . . päivänä . . . kuuta, Liettuan osallistumiseen terveyden ja sosiaalipolitiikan alalla toteutettaviin yhteisön ohjelmiin sovellettavista ehdoista ja edellytyksistä

ASSOSIAATIONEUVOSTO, joka

ottaa huomioon Euroopan yhteisöjen ja niiden jäsenvaltioiden sekä Liettuan tasavallan välisestä assosiaatiosta tehdyn Eurooppa-sopimuksen ja erityisesti sen 110 artiklan,

kyseisen Eurooppa-sopimuksen 110 artiklan mukaisesti Liettua voi osallistua yhteisön puiteohjelmiin, erityisohjelmiin, hankkeisiin tai muihin toimiin erityisesti terveyden ja sosiaalipolitiikan alalla, ja

kyseisen Eurooppa-sopimuksen 110 artiklan mukaisesti assosiaationeuvosto päättää Liettuan 110 artiklassa tarkoitettuun toimintaan osallistumiseen sovellettavista ehdoista ja edellytyksistä,

ON PÄÄTTÄNYT SEURAAVAA:

1 artikla

Liettua osallistuu Euroopan yhteisön aidsin ja eräiden muiden tartuntatautien ehkäisemistä koskevaan ohjelmaan, huumausaineiden väärinkäytön ehkäisyohjelmaan sekä miesten ja naisten tasa-arvoisia mahdollisuuksia koskevaan ohjelmaan liitteissä I ja II vahvistettujen ehtojen ja edellytysten mukaisesti; kyseiset liitteet ovat olennainen osa tätä päätöstä.

2 artikla

Tätä päätöstä sovelletaan 31 päivään joulukuuta 2000.

3 artikla

Tämä päätös tulee voimaan sen tekemistä seuraavan kuukauden ensimmäisenä päivänä.

Tehty . . .

Assosiaationeuvoston puolesta

Puheenjohtaja

. . .

LIITE I

LIETTUAN OSALLISTUMISEEN AIDSIN JA ERÄIDEN MUIDEN TARTUNTATAUTIEN EHKÄISEMISTÄ KOSKEVAAN OHJELMAAN, HUUMAUSAINEIDEN VÄÄRINKÄYTÖN EHKÄISYOHJELMAAN SEKÄ MIESTEN JA NAISTEN TASA-ARVOISIA MAHDOLLISUUKSIA KOSKEVAAN OHJELMAAN SOVELLETTAVAT EHDOT JA EDELLYTYKSET

1. Liettua osallistuu aidsin ja eräiden muiden tartuntatautien ehkäisemistä koskevan ohjelman, huumausaineiden väärinkäytön ehkäisyohjelman sekä miesten ja naisten tasa-arvoisia mahdollisuuksia koskevan ohjelman, jäljempänä `ohjelma`, kaikkiin toimiin aidsin ja eräiden muiden tartuntatautien ehkäisemistä koskevan yhteisön toimintaohjelman hyväksymisestä kansanterveyden alalla vuosiksi 1996-2000 29 päivänä maaliskuuta 1996 tehdyssä Euroopan parlamentin ja neuvoston päätöksessä N:o 647/96/EY ja erityisesti sen 6 artiklan 2 kohdassa, yhteisön toimintaohjelman hyväksymisestä huumausaineiden väärinkäytön ehkäisemiseksi osana kansanterveyden alan toimintaa (1996-2000) 16 päivänä joulukuuta 1996 tehdyssä Euroopan parlamentin ja neuvoston päätöksessä N:o 102/97/EY ja erityisesti sen 6 artiklan 2 kohdassa sekä miesten ja naisten tasa-arvoisia mahdollisuuksia koskevasta yhteisön keskipitkän aikavälin toimintaohjelmasta (1996-2000) 22 päivänä joulukuuta 1995 tehdyssä neuvoston päätöksessä 95/593/EY ja erityisesti sen 6 artiklan 1 kohdassa määriteltyjen tavoitteiden, arviointiperusteiden, menettelyjen ja määräaikojen mukaisesti, jollei tässä päätöksessä toisin säädetä.

2. Ehdot ja edellytykset täyttävien liettualaisten laitosten, järjestöjen ja yksityishenkilöiden hakemusten esittämiseen, arviointiin ja valintaan sovelletaan ehtoja ja edellytyksiä, jotka vastaavat mahdollisimman hyvin yhteisön jäsenvaltioiden ehtoja ja edellytyksiä.

3. Ohjelmien yhteisön ulottuvuuden varmistamiseksi edellytetään, että Liettuan ehdottamiin monikansallisiin hankkeisiin ja toimiin osallistuu vähimmäismäärä kumppaneita yhteisön jäsenvaltioista. Vähimmäismäärä vahvistetaan ohjelmien toteuttamisen yhteydessä, ja siinä otetaan huomioon toimien ominaisluonne, kumppaneiden määrä kussakin hankkeessa sekä ohjelmiin osallistuvien maiden määrä.

4. Liettua maksaa vuosittain osuuden Euroopan yhteisöjen yleiseen talousarvioon ohjelmiin osallistumisestaan johtuvien kustannusten kattamiseksi (katso liite II). Assosiaatiokomitealla on lupa tarvittaessa mukauttaa kyseistä osuutta.

5. Yhteisön jäsenvaltiot ja Liettua tekevät voimassa olevien säännösten rajoissa kaikkensa helpottaakseen ehdot ja edellytykset täyttävien henkilöiden vapaata liikkuvuutta ja oleskelua Liettuassa ja yhteisön jäsenvaltioissa tämän päätöksen soveltamisalaan kuuluviin toimiin osallistumiseksi.

6. Euroopan yhteisöjen komissio ja Liettua valvovat jatkuvasti kumppanuuden perusteella Liettuan osallistumista ohjelmiin, sanotun kuitenkaan rajoittamatta komission ja Euroopan yhteisöjen tilintarkastustuomioistuimen velvollisuuksia valvoa ja arvioida kyseisiä ohjelmia aidsin ja eräiden muiden tartuntatautien ehkäisemisestä (7 artikla), huumausaineiden väärinkäytön ehkäisemisestä (7 artikla) sekä miesten ja naisten tasa-arvoisista mahdollisuuksista (11 artikla) tehdyn päätöksen perusteella. Liettua toimittaa komissiolle tarvittavat kertomukset ja osallistuu muihin yhteisön tässä yhteydessä päättämiin erityistoimiin.

7. Liettua kutsutaan kaikkiin ennen ohjelmakomiteoiden säännönmukaisia kokouksia pidettäviin tämän päätöksen täytäntöönpanoa koskevia kysymyksiä käsitteleviin koordinointikokouksiin, sanotun kuitenkaan rajoittamatta aidsin ja eräiden muiden tartuntatautien ehkäisemisestä tehdyn päätöksen 5 artiklassa, huumausaineiden väärinkäytön ehkäisemisestä tehdyn päätöksen 5 artiklassa sekä miesten ja naisten tasa-arvoisista mahdollisuuksista tehdyn päätöksen 9 artiklassa tarkoitettujen menettelyjen soveltamista. Komissio ilmoittaa Liettualle säännönmukaisesti pidettävien kokousten tulokset.

8. Ohjelmia koskevissa hakumenettelyissä, sopimuksissa, kertomuksissa ja muissa hallinnollisissa järjestelyissä käytettävän kielen on oltava jokin yhteisön virallisista kielistä.

LIITE II

LIETTUAN RAHOITUSOSUUS AIDSIN JA ERÄIDEN MUIDEN TARTUNTATAUTIEN EHKÄISYOHJELMASTA, HUUMAUSAINEIDEN VÄÄRINKÄYTÖN EHKÄISYOHJELMASTA SEKÄ MIESTEN JA NAISTEN TASA-ARVOISIA MAHDOLLISUUKSIA KOSKEVASTA OHJELMASTA

1. Liettuan rahoitusosuudella katetaan:

- liettualaisille osallistujille ohjelmista myönnettävä rahoitustuki,

- ohjelmien hallinnolliset lisäkustannukset, jotka liittyvät komission vastuulla olevaan ohjelmien hallinnointiin ja jotka aiheutuvat Liettuan osallistumisesta ohjelmiin.

2. Liettualaisille edunsaajille ohjelmista myönnettyjen avustusten tai muun rahoitustuen yhteenlaskettu määrä ei saa minään varainhoitovuonna ylittää Liettuan rahoitusosuutta sen jälkeen, kun hallinnolliset lisäkustannukset on vähennetty.

Jos Liettuan yhteisön talousarvioon maksama osuus hallinnollisten lisäkustannusten vähentämisen jälkeen on suurempi kuin liettualaisten edunsaajien ohjelmista saamien avustusten ja muun rahoitustuen yhteismäärä, Euroopan yhteisöjen komissio siirtää ylijäämän seuraavan varainhoitovuoden talousarvioon ja vähentää vastaavan määrän Liettuan kyseisen vuoden rahoitusosuudesta. Jos tällaista ylijäämää on jäljellä ohjelmien voimassaolon päättyessä, vastaava summa palautetaan Liettualle.

3. Aidsin ja eräiden muiden tartuntatautien ehkäisy

Liettuan vuosittainen rahoitusosuus on 21 400 ecua vuodesta 1998 alkaen. Tästä määrästä 1 400 ecua osoitetaan ohjelman hallinnollisiin lisäkustannuksiin, jotka liittyvät komission vastuulla olevaan ohjelman hallinnointiin ja jotka aiheutuvat Liettuan osallistumisesta ohjelmaan.

4. Huumeiden väärinkäytön ehkäiseminen

Liettuan vuosittainen rahoitusosuus on 21 400 ecua vuodesta 1998 alkaen. Tästä määrästä 1 400 ecua osoitetaan ohjelman hallinnollisiin lisäkustannuksiin, jotka liittyvät komission vastuulla olevaan ohjelman hallinnointiin ja jotka aiheutuvat Liettuan osallistumisesta ohjelmaan.

5. Miesten ja naisten tasa-arvoiset mahdollisuudet

Liettuan vuosittainen rahoitusosuus on 25 686 ecua vuodesta 1998 alkaen. Tästä määrästä 1 680 ecua osoitetaan ohjelman hallinnollisiin lisäkustannuksiin, jotka liittyvät komission vastuulla olevaan ohjelman hallinnointiin ja jotka aiheutuvat Liettuan osallistumisesta ohjelmaan.

6. Euroopan yhteisöjen yleiseen talousarvioon sovellettavia varainhoitoasetuksia sovelletaan erityisesti Liettuan rahoitusosuuden hallintaan.

Tämän päätöksen tullessa voimaan ja jokaisen seuraavan vuoden alussa komissio lähettää Liettualle pyynnön maksaa sen tämän päätöksen mukaista rahoitusosuutta vastaava määrä.

Rahoituososuus ilmoitetaan ecuina ja maksetaan komission ecumääräiselle pankkitilille.

Liettua maksaa rahoitusosuutensa tämän päätöksen soveltamisalaan kuuluvista vuosikustannuksista rahoituspyynnön mukaisesti ja viimeistään kolmen kuukauden kuluttua pyynnön lähettämisestä. Jos rahoitusosuuden maksu viivästyy, Liettua maksaa korkoa maksamattomasta määrästä eräpäivästä alkaen. Korkona käytetään eräpäivän kuukautena voimassa olevaa Euroopan raha-asiain yhteistyörahaston ecumääräisiin toimiinsa soveltamaa korkoa korotettuna 1,5 prosenttiyksiköllä.

7. Liettua maksaa 3, 4, ja 7 kohdassa tarkoitetut hallinnollisluonteiset lisäkustannukset talousarviostaan.

8. Liettua maksaa 10 prosenttia (1998), 30 prosenttia (1999) ja 50 prosenttia (2000) jäljellä olevista osallistumiskustannuksistaan talousarviostaan.

Jäljellä olevat 90 prosenttia (1998), 70 prosenttia (1999) ja 50 prosenttia (2000) maksetaan Liettuan vuosittaisista PHARE-määrärahoista, jollei PHARE-ohjelman säännönmukaisista ohjelmointimenettelyistä muuta johdu.